stanford-oval/wikipedia huggingface dataset:
מרבו
מיון > מינים נכחדים

Leptoptilos falconeri
Leptoptilos indicus
Leptoptilos lüi
Leptoptilos patagonicus
Leptoptilos pliocenicus
Leptoptilos richae
מרבו רובוסטוס (Leptoptilos robustus)
Leptoptilos titan
Leptoptilos siwalicensis
מילווקי

ערך זה עוסק בעיר הגדולה בוויסקונסין. אם התכוונתם ליצרנית כלי עבודה חשמליים, ראו .
מילווקי (באנגלית: Milwaukee) היא העיר הגדולה ביותר במדינת ויסקונסין וה-31 בגודלה בארצות הברית. העיר שוכנת לחופה המערבי של ימת מישיגן. בשנת 2022 התגוררו בעיר 563,305 תושבים.
מילווקי מוכרת במיוחד בשל המבשלות ומפעלי הבירה שלה, כמו גם ביריד מוצרי החלב השנתי שלה. בנוסף, יש במילווקי קבוצת כדורסל (מילווקי באקס) המשחקת בליגת ה-NBA.
היסטוריה

האזור היה מיושב במשך שנים על ידי אינדיאנים. שבטים אינדיאנים אלו היו מעורבים במלחמות רבות הכוללות את מלחמת הצרפתים והאינדיאנים, ואף היו מעורבים לטובת ארצות הברית במלחמת העצמאות של ארצות הברית. למרות ברית זו, האינדיאנים נאבקו בארצות הברית במהלך מלחמת 1812.
האירופאים הראשונים שעברו להתגורר באזור היו מיסיונרים צרפתיים וסוחרי פרוות במהלך המאה ה-17 וה-18. בשנת 1818, התיישב במקום מגלה הארצות הצרפתי-קנדי סולומון ג'ונאו. גל התיישבות אירופאי החל בשנת 1835. בשנת 1846 אוחדה העיר ג'ונאו עם שתי ערים שכנות, ונוצרה היחידה המוניציפלית של העיר מילווקי. מספר גדול של מהגרים מגרמניה וממדינות אחרות הגדילו את אוכלוסיית העיר במהלך שנות ה-40 של המאה ה-19 ובמהלך העשורים שבאו אחריו. גורמים מרכזיים להגירה היו אדמות חקלאיות זולות וכישלון אביב העמים. בנוסף על ההגירה הגרמנית, הגיעה לעיר גם הגירה פולנית רבה.
דמוגרפיה

נכון לשנת 2022, גרים בעיר כ-563 אלף תושבים.
דמוגרפיה > דת

נכון לשנת 2010, 51.8% מתושבי מילווקי מגדירים עצמם כדתיים. 24.6% מזהים את עצמם כקתולים, 10.8% לותרנים, 1.6% מתודיסטיים ו-0.6% יהודים.
דמוגרפיה > חלוקה גזעית

לבנים- 37%
אפרו-אמריקאים- 40%
היספנים- 17.3%
אסייתים- 3.5%
ערים תאומות

קרואטיה זאדאר, קרואטיה
אינדונזיה מדן, אינדונזיה
אירלנד גולוויי, אירלנד
ישראל טבריה, ישראל
ראו גם

קהילת יהודי מילווקי
בניין עיריית מילווקי
מילווקי באקס
הערות שוליים

↑  "City and Town Population Totals: 2020-2021". United States Census Bureau. 29 במאי 2022. נבדק ב-31 במאי 2022. {{cite web}}:  (עזרה)
| דגל ויסקונסין מדינת ויסקונסין |
| --- | --- | --- |
| בירת המדינה | מדיסון |  |
| אזורים גאוגרפיים | חצי האי דור • המטרופולין של מילווקי • המטרופולין של מדיסון • המטרופולין של שיקגו |  |
| היישובים הגדולים ביותר | מילווקי • מדיסון • גרין ביי • קנושה • רסין • אפלטון • ואוקשה • אושקוש • או קלייר • ג'יינסוויל • וסט אליס • לה קרוס • שבוייגן • ואוואטוסה • פונד דו לאק • ניו ברלין • ואוסאו • ברוקפילד • בלויט • גרינפילד |  |
| נושאים נוספים | מחוזות • חלוקה מנהלתית • סמלים • היסטוריה • דמוגרפיה • יהדות ויסקונסין |  |
| --- | --- |
בקרת זהויות :  NLI: 987007552528805171  BNE: XX5044677  BnF: cb11958909d (data)  GND: 4115155-0  ISNI: 0000 0004 0434 1160  LCCN: n79119217  MusicBrainz: 4dc3fa97-cf9b-43f0-bec9-fcc52d6215d5  NARA: 10045971  NKC: ge210150  NSK: 000567486  SUDOC: 027579115  VIAF: 135978114   WorldCat (עם VIAF): 135978114 
ערך זה הוא קצרמרבנושא יישובים בארצות הברית. אתם מוזמנים לתרום לוויקיפדיה ו.
אפרים טובנהויז

| --- | --- |

 לידה:  25 במאי 1908 צפת, האימפריה העות'מאנית 
 פטירה:  17 באפריל 1983 (בגיל 74)
 מדינה:  ישראל 
 מקום קבורה:  בית הקברות היהודי חוף הכרמל 
 שפות היצירה:  עברית 
 
אפרים טובנהויז (25 במאי 1908 – 17 באפריל 1983) היה סופר, עיתונאי, מחלוצי היישוב ובוניו. טובנהויז היה צאצא של ר' מאיר מפרמישלאן מצד אביו, ושל רבי אברהם המלאך מצד אמו.
תולדות חייו

טובנהויז נולד בצפת, בן זקונים לאביו הרב מאיר טובנהויז, שהיה סופר ועיתונאי, ולאמו בת שבע גולדנבאום, בתו של הרב אברהם שלמה גולדנבאום. בנערותו עברה המשפחה לחיפה והוא למד בבית הספר אליאנס - כל ישראל חברים ומשם עבר לבית הספר הריאלי וסיים בהצטיינות. בגיל עשרים נשא אפרים את לאה רוזנברג לאישה ולזוג נולדו שתי בנות: שולמית ותמר.
פועלו וכתיבתו

טובנהויז היה אחד מעסקניה של תנועת המזרחי. בשנת 1950 (תש"י) נבחר כחבר הנשיאות של הוועד הפועל של התנועה בחיפה, וכחבר המועצה הארצית של התנועה. בשנת 1951, תשי"א, היה פעיל כחבר הוועד של ועד הלשון. בשנת 1952 (תשי"ב) נבחר למנהל ולגזבר הכבוד של "החברה לחקר המקרא" בישראל. כמו כן היה פעיל במסגרת הציונים הכלליים.
טובנהויז הקדיש את חייו לתיעוד אישים ולוחמים שהיו חלוצי היישוב ובוניו ופעלו בארץ ישראל ובחו"ל, בהם ד"ר יצחק אפשטיין, ד"ר היינריך לווה, פרופ' ישראל רייכרט, האדמ"ורית חנה רחל מלודמיר וכן אביו של אפרים מאיר טובנהויז ואחיו חיים יאיר, יעקב יוסף ומשה ברוך טובנהויז. מסע זה מתועד בספרו "בנתיב היחיד" (1959).
טובנהויז ערך את ספר היובל לרב הלל פוסק, שבו השתתפו מאה ועשרים רבנים וסופרים תורניים בראשותם של הרב בן-ציון עוזיאל והרב יעקב משה טולידאנו.
כן לקח חלק בספר יובל השבעים לרב הראשי לארץ ישראל בן-ציון מאיר חי עוזיאל "אור המאיר", שבו פרסם מחקר על צפת הקבלית במאה ה-16 ור' משה קורדובירו. השתתף קבוע ברבעונים ובירחונים המדעיים והספרותיים: "תלפיות" (ניו יורק), "שערי ציון" (לונדון), "ליטערארישע העפטן" (ארצות הברית), "לשון און לעבן" (לונדון), "דער שפיגעל" ו"שריפטען" (בואנוס איירס), ובשבועונים והעיתונים היומיים: "דער אמעריקאנער", "ניו יורקער וואכנבלאט" (שניהם יוצאים בניו יורק) ו"דאס".
מלבד ספריו, השתתף טובנהויז כסופר קבוע באנציקלופדיה כללית יזרעאל והוא היה מחברם של הערכים בנושאי קבלה, חסידות, ספרות עברית ויידיש. הוא פרסם מאמרים רבים על אישים יוצרים בתורנות, במדע בספרות. כן פרסם מחקרים, מסות וביקורות ספרים אשר חלקם פורסמו בשמות העט: א. ינאי, א. יונה, א. פן, א. בן-מאיר, א. בן המביט, א. בן הצופה ועוד. בנוסף כתב ספר מקיף על החולמים והלוחמים בארץ מימי הביל"וים, (משנת 1882) עד הקמת מדינת ישראל. כתיבת ספר זה העסיקה אותו במהלך למעלה מ-15 שנות עבודה.
חיבוריו

זהרורים: נצנוצי מחשבה, תל אביב: גויל, תש"ט.
בית הלל: מוגש ליובלו השבעים של הרב הלל פוסק: תולדותיו, ברכות ומאמרי הערכה, דברי תורה וחכמת ישראל / בעריכת אפרים טובנהויז, תל אביב: הוצאת ועד היובל דפוס מל"ן, תשי"א.
רש"י: חייו ופעלו, תל אביב: סיני, תשט"ז-1955 (כולל ביבליוגרפיה וקטעים על רש"י כתובים בידי מחברים אחרים).
הרמב"ם: רבנו משה בן מימון, חייו ופעלו, תל אביב: סיני, תשט"ז.
גאוני ישראל: ראשונים ואחרונים, תולדות חייהם / עם 20 תמונות בצבעים, מצוירות בידי משה קונשטאדט, תל אביב: סיני, תשי"ח.
בנתיב היחיד: חיי חולם ולוחם בעיר המקובלים (עם מבוא מאת נחום סלושץ), חיפה: מצודה, תשי"ט.
על מזבח המדע: פעלם ותגליותיהם של שלשה אחים חלוצי המדע מארץ ישראל, ותרומתם לתרבות העולם, חיפה: מצודה, תשכ"ד-1964 (פרקים מחייו ופעלו של יעקב יוסף טובנהויז, חיים יאיר טובנהויז, משה ברוך טובנהויז -- מאגרותיו ותגובותיו של משה ברוך טובנהויז בענייני תרבות וספרות).
הערות שוליים

↑  דוד תדהר (עורך), "בת-שבע טויבנהויז", באנציקלופדיה לחלוצי הישוב ובוניו, כרך א (1947), עמ' 426.
↑  בנתיב היחיד-במעמד חולמי ציון, עמ' 236.
↑  בנתיב היחיד - בחצר ביתה של אישה צדיקה, עמ' 37.
↑  דוד תדהר (עורך), "ד"ר חיים יאיר טויבנהויז", באנציקלופדיה לחלוצי הישוב ובוניו, כרך א (1947), עמ' 398, דוד תדהר (עורך), "מילואים", באנציקלופדיה לחלוצי הישוב ובוניו, כרך ה (1952), עמ' 2295.
↑  דוד תדהר (עורך), "פרופיסור יעקב-יוסף טויבנהויז", באנציקלופדיה לחלוצי הישוב ובוניו, כרך א (1947), עמ' 384.
↑  ראו דוד תדהר (עורך), "פרופיסור משה ברוך טויבנהויז", באנציקלופדיה לחלוצי הישוב ובוניו, כרך א (1947), עמ' 381.
| --- | --- |
בקרת זהויות :  NLI: 987007308299305171  GND: 102291474X  ISNI: 0000 0000 6967 5533  LCCN: no93028486  NKC: ola20241225494  VIAF: 16798412   WorldCat (עם VIAF): 16798412
ILSRS

סכמה של שיטת ה־ILSRS משמאל מוצג פוטנציאל מורס והקרניים שלוקחות חלק בתהליך רמאן (מסומנות ב \omega _{s},  \omega _{p}) ומנגנון היינון, במקרה זה קרן UV (מסומנת כ- \omega _{U}V) כאשר ההפרש בין קרני רמאן שווה להפרש האנרגיה בין רמות הויברציה (מסומת ב \Omega ) ישנה ירידה בכמות היונים שנמדדים במערכת. כמות היונים שנמדדת במערכת מיוצגת מימין, שם ניתן לראות ירידה בכמות היונים סביב תדירות המעבר.
ILSRS- Ionization loss stimulated Raman-spectroscopy היא שיטת ספקטרוסקופית מסות למדידת ויברציות מולקולריות המבוססת על עירור ראמאן מאולץ. בשיטה זו נעשה שימוש בעירור רמאן מאולץ להקטנת כמות היונים שנוצרים בספקטרוסקופ מסות. שימוש בשיטה זו מאפשר סריקת תחומי תדרים רחבים ברמת רזולוציה בינונית-גבוהה הן מבחינת תדר הוויברציה והן מבחינת הבדלי המסות. שיטה זו משמשת בעיקר להבחנה בין קונפורמרים שונים (מבנים שונים של מולקולה בעלת הרכב זהה, בדומה לאיזומרים) של מולקולות ביולוגיות קטנות.
תיאור פעילות השיטה

בשיטת ה-ILSRS נעשה יינון מולקולרי, כאשר המבנה המולקולרי הנבחן עובר ממצב היסוד הויברציוני למצב מעורר תהליך היינון הופך ללא יעיל ולכן נוצרת החסרת יונים. תהליך היינון מבוצע בדרך כלל באמצעות לייזר נסרק ב תחום ה-UV והעירור הויברציוני באמצעות תהליך רמאן מאולץ שנוצר על ידי שתי קרני לייזר שהפרש אורכי הגל ביניהן נסרק. אורך הגל של אחת מהקרניים בתחום הנראה משתנה (נסרק), כאשר הפרש אורכי הגל בין הקרניים תואם להפרש בין רמות אנרגיה ויברציוניות ייווצר עירור. מנגנון היינון יהפוך ליעיל פחות ולא יוכל ליינן את המולקולות מהרמה המעוררת וכך נמדדת ירידה בכמות היונים במערכת.
בריגדת סאברין תכאוור

| --- | --- |

 פרטים
 מדינה:  איראן איראן
 שיוך:  משמרות המהפכה האסלאמית
 סוג:  כוחות מיוחדים
 אירועים ותאריכים
 תקופת הפעילות:  2000–הווה (כ־25 שנים)
בריגדת סאברין תכאוור (פרסית; گردان تکاور صابرين פירוש: גדודי קומנדו איתנים), הידועה גם כיחידת סאברין, היא בריגדת תכאוור (כוחות מיוחדים) בכוחות היבשה של משמרות המהפכה האסלאמית. היחידה נחשבת לאחת מיחידות התכאוור הטובות ביותר בכוחות המזוינים האירניים, בעלת ניסיון צבאי רב בלחימה באיראן ומחוצה. זוהי אחת היחידות המובחרות במשמרות המהפכה.
בבריגדה משרתים כ-6,000 לוחמים, כולם מתנדבים שנבחרו בצורה פרטנית, יחד עם פעילי כוח קודס וכוחות הנחתים המיוחדים של חיל הים, נחשבים ליחידת העלית של משמרות המהפכה.
מקור השם

פירוש המילה "סאברין" היא הסבלניים. שם היחידה מגיע מהפסוק בסורת אל-אנפאל: "הו נביא! עורר את המאמינים לנצח את כל פחד המוות בעת הלחימה, כדי שאם יהיו עשרים מכם סבלניים במצוקה, הם עלולים להתגבר על מאתיים; [כי] אם יהיו מכם מאה, יתגברו על אלף..." (סורה 8 (סורת אל-אנפאל), פסוק 65)
היסטוריה

לאחר מלחמת איראן–עיראק (1980–1988), בכוחות היבשה של משמרות המהפכה הובן הצורך ביחידה מיוחדת המסוגלת לבצע פעולות לחימה מורכבות ביבשה, מהאוויר ומהים. יחידה בעלת יכולות שונות מכוח קודס. ב-2000 מימן מפקד משמרות המהפכה הגנרל מוחמד עלי ג'עפרי, את יחידת סאברין. לדברי תא"ל מורטזה מיריאן, מפקד פעולות סאברין נגד PJAK ב-2012 וסגן מפקד מנהלת המבצעים של כוחות היבשה של משמרות המהפכה, היחידה למדה יכולות מ-11 יחידות מיוחדות, בראשם שירות האוויר הבריטי המיוחד. בין היתר למדו מכוחות מיוחדים בארצות הברית וישראל.
כמו כל יחידה של משמרות המהפכה, בריגדת סאברין היא כוח צבאי אידאולוגי. שדורשת מלוחמיה:
נאמנות ומחויבות אידאולוגית עמוקה לרפובליקה האסלאמית.
ידע טכני ברמה גבוהה וכישורי לחימה בשדה הקרב. היחידה ידועה בהתמקדותה האימוני צלפים.
למרות היותה אחת מהיחידות הצעירות במשמרות המהפכה, היא אחת מיחידות המנוסות ביותר שלה, עם כמאה מבצעים בתוך ומחוץ לאיראן, נגד גורמי טרור וחתרנות. לאחרונה היא פעילה במיוחד בסכסוכים ברחבי האזור, בהם סוריה ועיראק. כתוצאה מכך, הפכה היחידה את עצמה, יחד עם כוח קודס, לחלק מהותי מכוחות המשלחת האיראניים ובסמל של הקרנת הכוח שלה באזור.
יחידות ה-IRCGGF Saberin בעלות כישרויות רבות, בהן: פשיטה, חילוץ בני ערובה, תקיפה באמצעות מסוקים, פעולות נגד טרור וסיור מיוחד. חלק מאנשי סאברין משתמשים במטוסי אולטרלייט. לוחמי הבריגדה מסוגלים לבצע פעולות בכל סוג השטח, ומזג האוויר כולל לוחמת הרים, מדבריות וביצות. כאמור, אנשי סאברין נפרסו גם בסוריה כדי לתמוך בפעולות הלחימה האיראניות.
היסטוריה > דו"ח הכוח הצבאי של איראן מ-2010 של משרד ההגנה

"לכל קורפוס פרובינציאלי בזרוע היבשה של משמרות המהפכה האסלאמית יש יחידה, הנקראת סאברין, שיש לה יכולות מבצעיות מיוחדות. יחידות אלו מסיירות לצפון-מערב כדי לבצע התנגדות נגד PJAK הכורדית ולדרום מזרח בכדי לפעול נגד ג'ונדאללה, ולאחרונה היו מעורבות ישירות בסכסוכים אחרים באזור, כמו סוריה". ליחידה יש קשר הדוק עם כוחות מיוחדים אחרים של הכוחות המזוינים האירניים, במיוחד עם חטיבת NOHED 65, לאחר שעברה שאומנה אצלם באופן קבוע מאז הקמתה.
תגובה מהירה (Vakonesh-e Sarie);
כוח מיוחד (Nirooy-e Vijeh);
כוח מבצעים מיוחד (Nirooy-e Maksos).
ראו גם

הכוחות המיוחדים של איראן
הערות שוליים

↑  "پاکپور: صابرين زبده‌ترين يگان سپاه است". Mashregh News. 15 במאי 2012. נבדק ב-15 ביולי 2015. {{cite web}}:  (עזרה)
↑  "يگان ويژه "صابرين" چيست و چگونه مي توان عضو آن شد؟". Mashregh News. 10 בינואר 2015. נבדק ב-15 ביולי 2015. {{cite web}}:  (עזרה)
↑  "همکاري نوهد ارتش و صابرين سپاه". Mashregh News. 18 בינואר 2015. נבדק ב-15 ביולי 2015. {{cite web}}:  (עזרה)
1 2  "The IRGC Ground Forces". IranWire (באנגלית). 10 באפריל 2019. נבדק ב-13 בספטמבר 2021. {{cite web}}:  (עזרה)
↑  http://www.foxnews.com/projects/pdf/IranReportUnclassified.pdf
לוחמי בריגדת סאברין באימוני לוחמה הררית
גינס שיאי עולם

| --- | --- |

 מידע כללי
 שפת המקור:  אנגלית 
 סוגה:  ספר יעץ 
 נושא:  שיא עולם 
 הוצאה
 תאריך הוצאה:  1955 
 מספר עמודים:  230 
 
עטיפת המהדורה העברית של הספר משנת 2005.
גינס שיאי עולם (אנגלית: Guinness World Records) שנקרא בעבר ספר השיאים של גינס (The Guinness Book of Records) הוא קובץ מפורסם של שיאים המעודכנים תדיר. מהדורה מעודכנת שלו מתפרסמת מדי שנה. הספר מאגד שיאים רבים שתועדו, בעיקר בנוגע ליכולות אנושיות ולמוצרים שייצר האדם. לספר יוקרה רבה, ורבים טורחים אך ורק על מנת להירשם כשיא בספר השיאים.
תולדות הספר

הספר הופיע לראשונה בבריטניה ב־1955 על ידי יצרן הבירה גינס, ששמע צמד ציידים מתווכחים מי הציפור המהירה ביותר. הוא הוציא ספר עם שיאים שייתן מענה לשאלות כדוגמת שאלת הציידים. לבסוף מכר את רוב הזכויות לצמד אחים. שנים רבות נערך והיה בבעלות צמד תאומים, רוס ונוריס מקווירטר, שאחד מהם התפרסם כאתלט והשני כעיתונאי, בהתאמה.
הספר זכה גם לגרסאות טלוויזיוניות שהוסיפו לפופולריות שלו.
מדי שנה מתורגם הספר לעשרות שפות ולכל גרסה נוספים שיאים מקומיים של אותה ארץ.
הספר תורגם לראשונה לשפה העברית בשנת 1976 ויצא מאז לאור במהדורה ישראלית על ידי הוצאת כרטא. כיום יוצא לאור על ידי ידיעות ספרים.
בנובמבר 2003, עם מכירת העותק ה־100 מיליון, שבר ספר השיאים של גינס את שיא המכירות העולמי של ספר המוגן בזכויות יוצרים.
ב-2005 יצאה מהדורת היובל של ספר השיאים של גינס בשם גינס שיאי עולם, ובה מיטב השיאים וראיונות עם שוברי שיאים מפורסמים.
בעקבות הספר, ישנה קבוצת אנשים המקדישים את חייהם לשבירת שיאים. אשריטה פורמן הוא שיאן בהחזקת שיאי גינס. הוא שובר שיאים משנת 1979.
נושאים אתיים

מספר שיאי עולם שפעם היו נכללים בספר הורדו במהדורות מאוחרות יותר, מסיבות אתיות. על ידי פרסום שיאים עולמיים מסוימים, הספר עלול לעודד אנשים לשבור את השיא, אפילו במחיר של בריאותם וביטחונם (או של חיות המחמד שלהם). לאחר פרסום השיא על "החתול הכבד ביותר", מספר בעלי חתולים החלו לפטם את חתוליהם כדי להיכנס לספר. באופן דומה, שיאים אחרים הקשורים לפעלולים מסוכנים לרוב לא מפורסמים, לדוגמה כאלה הקשורים לצלילה חופשית. שיאים אחרים, כגון בליעת חרבות, או לולו פרארי האישה עם שתלי החזה הגדולים בעולם, נחסמו לשינויים נוספים מכיוון שמחזיקי השיא הנוכחיים ביצעו את מה שנחשב למעבר לגבול היכולת האנושית. כמו כן פסולות טענות לשיא שאינו בר מדידה אובייקטיבית, כמו טענה לתואר האישה היפה ביותר וכיוצא באלה.
התואר אינו מביא עמו גמול כספי או השתתפות בעלות השגת שיא גינס, למעט אישור רשמי להשגת שיא גינס.
שיאים ישראליים

בספרי גינס הופיעו שיאים רבים של ישראלים ושל מדינת ישראל. להלן חלק מהשיאים:
החייל המבוגר ביותר: דוד לסקוב, איש יחידת יפת"ח של חיל ההנדסה הקרבית, ששירת עד גיל 85.
אדי חסיד וגדי ביטון ארגנו ב-9 בספטמבר 2008 בתל אביב, במסגרת חגיגות שנת ה-60 למדינת ישראל, את אירוע הרקדת הזוגות הגדול ביותר בעולם.
טייס הקרב המבוגר ביותר: אורי גיל, תת-אלוף בחיל האוויר הישראלי, שימש כטייס קרב עד טיסתו האחרונה במטוס F-16 ב-20 ביוני 2003, כשהיה בן 60 שנה ו-72 יום (מהדורת 2007).
המגיש הוותיק ביותר של תוכנית רדיו: עזריה אלון, מגיש "נוף ארצנו" ב"קול ישראל" במשך למעלה מ-50 שנה (עד לפטירתו ב-19 בינואר 2014, בגיל 95).
מדינת ישראל מוציאה הכי הרבה כסף על נשק, ביחס לאוכלוסייתה (מהדורת 2005).
ערן כץ זכר סדרת מספרים בת 500 ספרות מההתחלה לסוף ומהסוף להתחלה, שהוקרא בפניו רק פעם אחת עם 4 טעויות בלבד (מהדורת 2000).
מספר הנקודות הגבוה ביותר לשחקנית כדורסל במשחק ליגה - 136 נקודות על ידי ענת דרייגור במשחק של הפועל מטה יהודה מול אליצור גבעת שמואל ב-5 באפריל 2006.
סופר-סת"ם אברהם בורשבסקי מירושלים כתב ב-2004 את המזוזה הכשרה הגדולה בעולם (מהדורת 2009 עמ' 264–265 ומהדורת 2011 עמ' 93). ב-2009 המזוזה הפכה גם למזוזה היקרה בעולם.
החלווה הכי גדולה יוצרה ב-15 באוגוסט 2009 בנצרת. גוש החלווה שקל 3811 ק"ג ואורכו הגיע ל-206 מטרים.
מסעדת ג'אודת איברהים באבו גוש הכינה בשנת 2008 חומוס שמשקלו 4 טון ו-90 קילוגרם. שיא זה נשבר בשנת 2010 בידי 300 טבחים לבנוניים שהכינו חומוס במשקל 10,452 קילוגרמים.
גלעד צוקרמן החזיק שיא גינס באוסף מטבעות ב-15 בינואר 2001, כשיצג 227 מדינות באוספו.
עופר מור בנה את סוס הנדנדה הגדול בעולם באורך של 7.6 מטר, גובה 6.1 מטר, ברוחב 3.22 מטר ובמשקל של 2.2 טון. הסוס מתנדנד ועשוי כולו מעץ. השיא נקבע ב-12 בספטמבר 2010 במושבה קדימה.
חנה מרון בעלת קריירת התיאטרון הארוכה ביותר, 83 שנה.
הטלפון הסלולרי הקל בעולם: מודו של איש העסקים הישראלי דב מורן.
דחפור הלחימה הממוגן ביותר בעולם: D9 של חיל ההנדסה הקרבית של צה"ל.‏
השיעור הגדול ביותר בעולם: ב-2014 העביר נשיא מדינת ישראל שמעון פרס שיעור מקוון באזרחות לכ-9,000 תלמידי רשת עמל.
בשנת 2014 שברו 2236 סטודנטים בתל אביב את שיא סעודת השבת הכשרה הגדולה בעולם.
ניצול השואה, הגבר המבוגר בעולם היה עד לפטירתו ב-2017 ישראל קרישטל, תושב חיפה יליד 1903 .
ביני הארנב שבר את השיא - מספר הסלים הגדול ביותר שנקלע על ידי ארנב בדקה. בשנת 2016.
יוסי (פיל) שנולד וחי בספארי ברמת גן הוא הפיל הגדול ביותר בעולם, ובעל הצאצאים הרבים ביותר בעולם.
תות ששוקל כמעט כפול מאייפון התגלה במרכז הארץ
ב-18 באוגוסט 2022 דרגון בול ישראל & סינמה סיטי שברו שיא גינס בקמאהמאה, עם מעל 870 אנשים.
הערות שוליים

↑  גינס שיאי עולם 2022 - | ידיעות ספרים שאוהבים, באתר www.ybook.co.il
↑  Books & Magazines - Best Selling Copyright Book, באתר ספר השיאים של גינס
↑  מוסד גינס, שאלות ותשובות לגבי שיאי גינס
↑  News - Hoop Dreams, באתר ספר השיאים של גינס
↑  המזוזה הגדולה והיקרה בעולם, באתר www.borshevsky.com
↑  "בית חרושת נצרת" - המפעל הראשון והמוביל בנצרת, ובמגזר, בהנהלתו של מר' עלי אמין נאסר
↑
תעודת שיא גינס באסוף מטבעות של גלעד צוקרמן 15.1.2001 - 7.3.2001
↑  שיא גינס לשחקנית חנה מרון: "קריירת התיאטרון הארוכה ביותר", באתר ‏מאקו‏, 19 בספטמבר 2011
↑  מודי קרייטמן, לא נשבר: ספר השיאים הביזארים בעולם, באתר ישראל היום, 3 בינואר 2014
מופיע ב"ספר השיאים של גינס 2014", במהדורה העברית בעמוד 162.
↑  אריק בנדר, שבר שיא: פרס העביר את השיעור הגדול בעולם, באתר nrg‏, 6 בפברואר 2014
שושי חתוקה, ‏הנשיא פרס שבר שיא גינס: "מתרגש גם בגיל 91", באתר ‏מאקו‏, 6 בפברואר 2014
↑  גינס קבע: סעודת שבת של חב"ד - הגדולה בעולם
↑   עופר אדרת, מאחורי הקלעים של השיא: כך הוכתר ישראל קרישטל כ"גבר המבוגר בעולם", באתר הארץ, 11 במרץ 2016
↑  גלעד כרמלי, שיא גינס ישראלי: ארנב שקולע לסל, באתר ynet, 7 באוקטובר 2017
↑  שיא גינס ישראלי: תות ששוקל כמעט כפול מאייפון התגלה במרכז הארץ, באתר מעריב אונליין, 27 בפברואר 2022
ים המלח - המקום היבשתי הגלוי הנמוך בעולם
דחפור די-9 בשירות צה"ל - הממוגן ביותר בעולם. התמונה הופיעה גם במהדורה העברית 2014 של ספר השיאים של גינס.
ניו פרובידנס

| --- | --- |
צילום לווין של האי ניו פרובידנס
צילום לווין של האי ניו פרובידנס
 נתונים גאוגרפיים
 מיקום:  האיים הקריביים
 קואורדינטות:  25°2′0″N 77°24′0″W﻿ / ﻿25.03333°N 77.40000°W﻿ / 25.03333; -77.40000
 שטח:  207 קמ"ר
 אורך:  34 ק"מ
 רוחב:  11 ק"מ
 גובה מרבי:  5 מטר
 נתונים מדיניים
 מדינה:  איי בהאמה
 אוכלוסייה:  274,400 (2016)
 אזור זמן:  UTC-5
 עיר ראשית:  נסאו
  (למפת איי בהאמה מוגדלת) פריפורט קופרס טאון  אנדרוס טאון  קלרנס טאון  א ר ה ב  קובה איי טרקס וקייקוס  האוקיינוס האטלנטי הים הקריבי ניו פרובידנס(למפת איי בהאמה רגילה) פריפורט קופרס טאון  אנדרוס טאון  קלרנס טאון  א ר ה ב  קובה איי טרקס וקייקוס  האוקיינוס האטלנטי הים הקריבי ניו פרובידנס
 מפת האי
 
ניו פרובידנס (באנגלית: New Providence) הוא האי המאוכלס ביותר באיי הבהאמה ומתגוררים בו מעל ל-70% מאוכלוסיית המדינה. כמו כן, באי שוכנת בירת האיים והעיר הגדולה בהם – נאסאו. שלוש הרשויות השולטות באיי הבהאמה יושבות באי – הרשות המחוקקת, הרשות המבצעת והרשות השופטת. האי משמש גם כמרכז הסחר המרכזי של האיים ויושבים בו מעל ל-400 בנקים וקרנות נאמנות. כשני שלישים מהתיירות הנכנסת באיי הבהאמה מגיעים לניו פרובידנס.
אדמת האי מורכבת בעיקר מחול אלמוגים, והגובה המרבי בשטחו הוא כ-5 מטרים, מה שיוצר מקווי מים רבים באי. אורכו הוא כ-34 קילומטרים ורוחבו הוא כ-11 קילומטרים. באי מתגוררים קרוב ל-250,000 תושבים, 85% מהם שחורים, 12% לבנים ו3% היספנים, אסייתים ואחרים. ממזרח לאי ממוקם האי אליוטרה וממערבו האי אנדרוס.
השם ניתן לאי על ידי מושלו מן המאה ה-16, שניצל מטביעת ספינתו וביקש להודות להשגחה השמיימית (באנגלית: Divine Providence) ששמרה עליו. תוספת ה״ניו״ (בעברית: חדש) ניתנה לו על מנת להבחין אותו מהאי פרובידנסיה הממוקם לחופי ניקרגואה.
היסטוריה

שליטיו הראשונים של האי היו הספרדים, שהגיעו אליו בתחילת המאה ה-16 בעקבות תגליותיו של כריסטופר קולומבוס. למרות הבעלות עליו, הממשל הספרדי מעולם לא הביע עניין רב באי ניו פרובידנס או באיי הבהאמה בכלל.
הבירה נסאו הוקמה על ידי הבריטים ב-1666 והייתה ידועה כצ׳ארלסטאון. ב-1670 כבר התגוררו בעיר כ-900 אנשים, רובם סוחרי מלח, וסוחרים רבים אחרים עברו באי בדרכם מאיי טרקס וקייקוס ומהאי אינגואה. העיר ידעה מצוקות רבות לאחר שהותקפה רבות על ידי אוניות צרפתיות וספרדיות והייתה יעד בולט לפשיטות של שודדי ים. בסופו של דבר העיר נשרפה עד היסוד במתקפה ספרדית בשנת 1684. העיר ומבצר חדש הוקמו כשנתיים לאחר מכן על ידי מתיישבים בריטיים מהאי ג'מייקה, וב-1695 העיר נקראה בשמה הנוכחי נאסאו כהוקרה לבית אוראניה-נאסאו, אליו השתייך מלך אנגליה החדש ויליאם השלישי.
גם המבצר החדש נפגע קשות במתקפה ספרדית בשנת 1700 והוא ננטש לחלוטין ב-1703 לאחר מתקפה צרפתית-ספרדית נוספת. בעקבות התערערות הכוח הצבאי באי, הוא הפך למקלט לשודדי ים, שהגיעו אליו בעקבות קרבתו למיצרי פלורידה ולמעבר וינדוורד, בו עברו ספינות ספרדיות רבות שנשאו כסף, זהב ואוצרות טבע נוספים מהעולם החדש לעבר המולדת. בשנת 1713 כבר התגוררו באי מעל ל-1,000 שודדים לצד 500 מתושביו המקוריים. ב-1718 מונה מושל חדש לאי, אשר הביא לגירושם של שודדי הים.
בפברואר 1776, במהלך מלחמת העצמאות האמריקאית כ-250 מארינס אמריקאים התקיפו את האי במטרה לשדוד את מצבורי הנשק שהיו בו. בינואר 1782 כבשו האמריקאים את האי בסיוע ספרדי מקובה. לאחר המלחמה הגיעו לאי מספר משפחות של לויאליסטים (מתיישבים מצדדי הממלכה המאוחדת) בתקווה להקים בו מחדש את המשקים החקלאיים שאבדו להם, אולם בעקבות מחסור במשקעים ואדמה לא פורייה הוא ננטש וחזר לבעלות הבריטית.
בשנות ה-20 של המאה ה-20 הפך האי לאתר נופש פופולרי בארצות הברית, במיוחד בעקבות חוק היובש שחל באותה התקופה.
נערה ממש אוצר

| --- | --- |

 סינגל בביצוע עליזה עזיקרי
 מתוך האלבום עליזה עזיקרי – עם אריס סאן ותזמורתו
 יצא לאור:  1967
 סוגה:  יווני, ים תיכוני
 שפה:  עברית
 כתיבה:  יהודה אופן
 לחן:  אריס סאן
"נערה ממש אוצר" הוא שיר שכתב יהודה אופן והלחין הזמר והמוזיקאי היווני אריס סאן. השיר הוקלט על ידי הזמרת עליזה עזיקרי באלבום "עליזה עזיקרי – עם אריס סאן ותזמורתו" בשנת 1967.
רקע

באמצע שנות השישים הופיעה עזיקרי במועדוני הים התיכון, וכששמע אותה הזמר היווני אריס סאן, הזמין אותה להופיע במועדון שלו, "זורבה". סאן כתב לה מספר שירים שהפכו ללהיטים בארץ, ביניהם "נערה ממש אוצר", ו"בחיים הכול עובר".

ב-1967 הוציאה עזיקרי את אלבומה הראשון "נערה ממש אוצר".

סאן ועזיקרי ניהלו רומן, שהסתיים עוד בטרם נולדה בתם המשותפת, סאני, ב-1968.
ביצועים וגרסאות כיסוי

הזמר והחזן מאיר לוי ביצע גרסת כיסוי לשיר ב-1967.
הזמר דוד עשת הקליט גרסה ביידיש בשם "ס'איז אן אוצר ס'איז א' גליק" (בעברית "זה אוצר, זה אושר") באלבום "די נייסטע לידער אין יידיש" משנת 1968.
הזמר ג'ו עמר ביצע גרסת כיסוי לשיר ב-1969.
השחקן יעקב בודו הקליט גרסה ברומנית בשם "O fetita cum e ea" (בעברית "נערה קטנה כמוה") מתוך האלבום "הגרמופון" משנת 1969.
אפי נצר וחבורת הזמר שלו הקליטו את השיר באלבום "הבה נשירה עם אפי נצר מס.3" מ-1970.
ב-1974 אריס סאן שר גרסה ביוונית של השיר, בשם "Ya Agapi I Mou Les" (בעברית "באה מאהבה - אל תגידי לי").
אריס סאן שר גם גרסה בספרדית של השיר בשם "No Me Hables De Amor" (בעברית "אל תדברי איתי על אהבה").
ירדנה ארזי ביצעה את השיר באלבומה "תחנה בדרך, ישן וגם חדש " משנת 1989.
שלישיית שוקולד מנטה מסטיק ביצעו את השיר באלבום "פנסי העיר דולקים עדיין, משירי יהודה אופן" בשנת 2000.
עליזה עזיקרי ולהקת היונים, הקליטו חידוש לשיר באלבום "היונים – אז ועכשיו" בשנת 2005.
הערות שוליים

↑  עליזה עזיקרי – עם אריס סאן ותזמורתו (נערה ממש אוצר) (1967), באתר סטריאו ומונו
↑  מאיר לוי נערה ממש אוצר 1967 מעלה דודי פטימר\, באתר יוטיוב, ‏28.5.2013
↑  דוד עשת – די נייעסטע לידער אין יידיש (1968), באתר סטריאו ומונו
↑  ג'ו עמר – שירים ישראליים (1969), באתר סטריאו ומונו
↑  יעקב בודו – הגרמופון (1969), באתר סטריאו ומונו
↑  אפי נצר – הבה נשירה עם אפי נצר מס.3, באתר סטריאו ומונו
↑  Aris San – Για αγάπη μη μου λες (Na'arah mamash otsar), Lyrics Translate
↑  No'me hables de amor, סטריאו ומונו
↑  ירדנה ארזי – תחנה בדרך, ישן וגם חדש (1989), באתר סטריאו ומונו
↑  פנסי העיר דולקים עדיין, משירי יהודה אופן (2000), באתר סטריאו ומונו
↑  היונים – אז ועכשיו (2005), באתר סטריאו ומונו